OpenLLM-France/wikimedia huggingface dataset:
# Orixe

Nikolas Ormaetxea Pellejero, conegut com a Orixe ((Orexa, Guipúscoa, 6 de desembre de 1888 - Añorga, 9 d'agost de 1961) va ser un escriptor basc i acadèmic d'Euskaltzaindia.

## Biografia

Malgrat que va néixer a Orexa, es va criar a la localitat navarresa d'Uitzi (a Larraun). Entre els anys 1923-1931 va residir a Bilbao.
L'any 1927 va publicar l'obra Euskal Literatura´ren Atze edo Edesti Laburra i dos anys més tard Santa Cruz apaiza. El seu primer recull de poesies es va publicar l'any 1934 sota el títol Barne-muinetan i eren poemes de caràcter místic. En canvi els poemes de 1931, apareguts a la revista Euskaldunak, estaven imspirats en l'obra del premi Nobel de Literatura Frederic Mistral. El mateix Orixe va traduir al basc l'obra de Mistral Mireio, Mistral-en Mireio euskeraz (1930).
Abans de la guerra civil de 1936 els companys literaris d'Orixe eren Lauaxeta, Xabier Lizardi i Loramendi. Al principi de la guerra civil Orixe va ser empresonat al castell de San Cristòfol de Pamplona, l'any 1938 es va exiliar a França i d'allí va marxar a l'Argentina, Xile i El Salvador on va seguir escrivint en basc. L'any 1954 retornà al País Basc.

## Obres
### Novel·les

* Santa Cruz apaiza (El capellà de Santa cruz) 1929, Leizaola)

### Assaigs

* Euskal literaturaren atze edo edesti laburra (Resum de literatura basca d'ahir i avui) (1927, Euskal-Esnalea aldizkaria)
* Jainkoaren billa (La recerca de Déu) (1971, Gero)
* Euskal literaturaren historia laburra (Resum de literatura basca) (2002, Utriusque Vasconiae)

### Poesia

* Eusko Olerkiak (1933, Euskaltzaleak)
* Barne-muinetan (1934, Itxaropena)
* Euskaldunak (1950, Itxaropena)
* Euskaldunak (poemes complets) (1972, Auñamendi)
* XX. mendeko poesia kaierak - Orixe (2000, Susa): Koldo Izagirreren edizioa

### Literatura infantil i juenil

* Leoi-kumea (El cadell de lleó) 1948, La Photolith)

### Traduccions

* Mireio; Frederic Mistral (1930, Verdes-Atxirika)
* Tormesko itsu-mutilla (El llatzaret de Tormes) (1929, Verdes-Atxirika)

### Divulgació

* Mamutxak (1962, Euskal Herria)

### Memòries

* Quiton arrebarekin (Amb la germana a Quito) (1950-1954, Euzko-Gogoa aldizkaria)

### Reculls

* Idazlan guztiak (Escrits complets) (1991, Etor)
* Orixe hautatua (2002, Hiria)

## Referències

* Revista Lur de 26 de desembre de 2011
* Azurmendi, J. 1976: Zer dugu Orixeren kontra?, Oñati, EFA.
* Azurmendi, J. 1977: Zer dugu Orixeren alde?, Oñati, EFA.
* Sudupe, P. 2012: "Ideologia eztabaidak 50eko hamarkadan" in Alaitz Aizpuru (koord.), Euskal Herriko pentsamenduaren gida, Bilbo, UEU. ISBN 978-84-8438-435-9

## Enllaços externs

* «Nikolas Ormaetxea», Literaturaren Zubitegia.
# Palelòdids

Palelòdid (Palaelodidae) és una família extinta d'aus inclòs a l'ordre dels Phoenicopteriformes, el qual avui està representat només pel flamenc. Els paleòdids han estat definits com a "flamencs nadadors". S'hi inclouen tres gèneres en aquesta família:
* Adelalopus, (formació Borgloon, Bèlgica, oligocè inferior).
* Palaelodus (oligocè mitjà - plistocè mitjà).
* Megapaloelodus (oligocè tardà - pliocè inicial).

## Notes

* ↑ Mayr, Gerald «Morphological evidence for sister group relationship between flamingos (Aves: Phoenicopteridae) and grebes (Podicipedidae).». Zoological Journal of the Linnean Society, 140, 2, 2004, pàg. 157–169. DOI: 10.1111/j.1096-3642.2003.00094.x. ISSN: 0024-4082.
* ↑ Gál, Erika; Hir, János; Kessler, Eugén; Kókay, József; Venczel, Márton «Középsõ-miocén õsmaradványok a Mátraszõlõs, Rákóczi-kápolna alatti útbevágásból. II. A Mátraszõlõs 2. lelõhely» (PDF) (en hongarès, abstract en anglès). Folia Historico Naturalia Musei Matraensis, pàg. 39–75.

## Bibliografia

* Hugueney, Marguerite; Berthet, Didier; Bodergat, Anne-Marie; Escuillié, François; Mourer-Chauviré, Cécile; and Wattinne, Aurélia «La limite Oligocène-Miocène en Limagne-changements fauniques chez les mammifères, oiseaux et ostracodes des différents niveaux de Billy-Créchy (Allier, France)» (en francès, abstract en anglès). Geobios, 36, 2003, pàg. 719–731. DOI: 10.1016/j.geobios.2003.01.002.
* Milne-Edwards, Alphonse «Mémoire sur la distribution géologique des oiseaux fossiles et description de quelques espèces nouvelles» (en francès). Annales des Sciences Naturelles, 4, 20, 1863, pàg. 132–176.
* Mayr, Gerald «The contribution of fossils to the reconstruction of the higher-level phylogeny of birds». Species, Phylogeny and Evolution, 1, 2006, pàg. 59–64. ISSN: 1098-660X [Consulta: 24 febrer 2013].
* Miller, Loye H. «The Avifauna of the Barstow Miocene of California» (PDF). The Condor, 56, 5, 1954, pàg. 296–301. Arxivat de l'original el 2011-06-15 [Consulta: 24 febrer 2013].
# Ortòpters

Els ortòpters (Orthoptera, del grec orthós, 'recte', 'dret', i de ptéron, 'ala') són un ordre d'insectes hemimetàbols, amb aparell bucal mastegador i les potes posteriors molt desenvolupades i aptes per al salt.
L'ordre dels ortòpters té 24.276 espècies distribuïdes per tot el planeta, malgrat que la majoria són tropicals. Pertanyen a aquest ordre els saltamartins, grills i llagostes.

## Noms comuns

Atès que són insectes molt coneguts, hi ha una gran riquesa de denominacions vulgars: saltamartins, saltirons, saltirecs, saltarells, grills, pantiganes, somerets, cadells, llagostes, llagosts, etc.

## Característiques

El nom de l'ordre fa referència a les seves ales rectes. Quan tenen ales, el primer parell és coriaci i cobreix les ales posteriors, membranoses, quan l'insecte està en repòs. El tercer parell de potes és fort i sovint espinós, i sol estar especialitzat per a saltar. Sovint presenten òrgans auditius i estriduladors. Els òrgans auditius o timpànics poden localitzar-se a les tíbies o bé en el primer segment de l'abdomen. Els òrgans estriduladors serveixen per a produir so.

## Història natural

Les femelles normalment tenen un ovipositor ben desenvolupat i els mascles estructures per a la còpula. Són insectes hemimetàbols (amb metamorfosi incompleta) i paurometàbols (les formes joves tenen la mateixa alimentació que les adultes). L'animal passa per tres estats: ou, nimfa i imago (adult). Es creu que van poder ser els primers animals terrestres a utilitzar el so per a comunicar-se. Algunes famílies produeixen plagues perjudicials per a l'agricultura.
* El cant del grill
* Anacridium aegyptium
* Cripsi d'Oedipoda sp.
* Grillus bimaculatus

## Taxonomia

L'ordre dels ortòpters inclou dos subordes i diversos infraordres, alguns d'ells extints:

### Subordre Caelifera

* Infraorder Acrididea
* Infraorder Tridactylidea

### Subordre Ensifera

* Infraorder Elcanidea†
* Infraorder Gryllidea
* Infraorder Oedischiidea†
* Infraorder Tettigoniidea

### Subordre Titanoptera†
## Referències

* ↑ ZHANG, ZHI-QIANG «Phylum Arthropoda von Siebold, 1848 In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 3148, 1, 23-12-2011, pàg. 99. DOI: 10.11646/zootaxa.3148.1.14. ISSN: 1175-5334.
* ↑ «order Orthoptera: Orthoptera Species File». [Consulta: 11 desembre 2021].

## Vegeu també

* Insectes com a aliment

## Enllaços externs

* Orthoptera Species File Online
# Crioll de São Vicente

El Crioll de São Vicente és un dialecte del crioll capverdià, que pertany al grup dels criolls de Barlavento, parlat principalment a l'illa de São Vicente.
S'estima que és parlat pel 15,58% de la població de Cap Verd, però aquest número podria ser lleugerament més gran degut a l'emigració interna a les illes, i encara més si hi afegim els parlants a comunitats d'emigrants a l'estranger.

## Característiques

Més enllà de les característiques generals dels criolls de Sotavento el crioll de São Vicente té les següents característiques:
* L'aspecte progressiu del present és format col·locant tâ tâ abans dels verbs:tâ + tâ + V.
* Els sons /s/ e /z/ són palatitzats per a [ʃ] i [ʒ] quan està a final de síl·laba. Ex.: fésta «festa» pronunciat [ˈfɛʃtɐ] en comptes de [ˈfɛstɐ], gósga «cócegas» pronunciat [ˈɡɔʒɡɐ] en comptes de [ˈɡɔzɡɐ], més «mais» pronunciat [mɛʃ] en comptes de [mas].
* El so /ʤ/ (derivat del portuguès /ʎ/ escrit lh) està representat pel so /j/. Ex.: bói’ en comptes de bódj’ «baile», ôi’ en comptes de ôdj’ «olho», spêi’ en comptes de spêdj’ «espelho». Entre vocals, el so /j/ desapareix: vé’a en comptes de bédja «velha», o’á en comptes de odjâ «ver», pá’a en comptes de pádja «palha». Quan està immediatament després de consonant, a causa de caiguda de vocal, està representat per /lj/: m’liôr en comptes de m’djôr «melhor», c’liêr en comptes de c’djêr «colher».
* El so /ɐ/ tònic final és pronunciat obert /a/. Ex.: já en comptes de djâ «já», lá en comptes de lâ «lá», i tots els verbs que acaben en ~â, calcá en comptes de calcâ «carregar», pintchá en comptes de pintchâ «empurrar», etc.
* El so /ʤ/ (derivat del portuguès antic escrit j a l'inici de paraula) està parcialment representat per /ʒ/. Ex. jantâ en comptes de djantâ «jantar», jôg’ en comptes de djôg' «jogo», però djâ «já», Djõ.
* Existència d'un cert tipus de vocabulari (també existent a Santo Antão) que no existeix a les altres illes. Ex.: dançá en comptes de badjâ «dançar», dzê en comptes de flâ «dizer», encocá en comptes de djungutú (SN, SL, BV & MA), djongôto (ST) ou djongotô (FO & BR) «pôr-se de cócoras», falá en comptes de papiâ «falar», guitá en comptes de djobê «espreitar», ruf’ná en comptes de fuliâ «atirar», stód’ en comptes de stâ «estar», tchocá en comptes de furtâ «roubar», tchúc’ en comptes de pôrc’ «porco», etc.

## Algunes expressions

| Crioll de São Vicente | Portuguès |
| aôj', hoj' | hoje |
| manhã | manhã |
| p'lurím | mercado |
| Sõ 'Cênt' | São Vicente |
| Mindêl' | Mindelo |
| Moráda | centre històric de Mindelo |
| práça | praça |
| práia, már | praia |
| rúa | rua |
| m', mí | eu |
| bô | tu |
| êl | ele, ela |
| nô, nôs | nós |
| b'sôt' | vós, vocês |
| ês | eles, elas |
| sabê | saber |
| sáb', sabím | agradável, bom |
| bái, bá' | ir |
| spiá | olhar |
| arrôz | arroz |
| câ, nãu | não |

## Referències

* ↑ Valor estimat a partir de la població resident en 2005: Instituto Nacional de Estatística: Arxivat 2008-01-26 a Wayback Machine.

## Enllaços externs

* Dicionário Cabo-verdiano Francês On-Line (Crioulo de São Vicente)
* Pai nosse
* "STORIAS MINDLENSES" de ZIZIM FIGUEIRA Arxivat 2016-04-25 a Wayback Machine.
# Panic Station

«Panic Station» és una cançó i cinquè senzill del sisè àlbum d'estudi The 2nd Law de la banda de rock alternatiu Muse, editat el 31 de maig de 2013. La cançó està escrita per Matthew Bellamy, i és el tercer tema de l'àlbum. És també el primer tema del grup en contenir paraulotes.

## Vídeo musical

El videoclip de «Panic Station» va ser gravat el mes de gener de 2013 al Japó durant els concerts del The 2nd Law World Tour en aquest país. Va ser publicat el 22 d'abril de 2013.
En el vídeo original apareix la bandera del Sol Naixent en la introducció. Això va provocar la ira de molts usuaris de YouTube, provocant que la banda demanés disculpes i tornés a pujar una nova versió del vídeo, en el qual van substituir la bandera del sol naixent per la bandera japonesa.

## Posicionament a les llistes
### Setmanals

| Llista (2012–13) | Posició |
| scope="row" |
| scope="row" |
| Canada: Active Rock (America's Music Charts) | 17 |
| Canada: Alternative Rock (America's Music Charts) | 9 |
| scope="row" |
| UK Rock (The Official Charts Company) | 4 |
| US Alternative Songs (Billboard) | 2 |
| US Hot Mainstream Rock Tracks (Billboard) | 40 |
| US Rock Airplay (Billboard) | 6 |
| US Rock Songs (Billboard) | 27 |

## Història del llançament

| País | Data | Format | Segell |
| Regne Unit | 24 setembre 2012 | CD-R (BBC Radio 1 premiere) | Warner Music Group |
| Bèlgica | 25 febrer 2013 | CD-R (Contemporary hit radio) | Warner-Benelux |
| Estats Units | 25 febrer 2013 | CD-R (Modern rock/Alternative radio) | Warner Music Group |
| Arreu del món | 31 maig 2013 | Digital download | Warner Music Group |
| Regne Unit | 3 juny 2013 | CD-R (Contemporary hit radio; BBC Radio 1 rotation) | Warner Music Group |

## Referències

* ↑ «MUSE: NEWS – We've Arrived At Panic Station!». Muse.mu. Arxivat de l'original el 30 de maig 2013. [Consulta: 28 abril 2013].
* ↑ «MUSE: NEWS – Watch Panic Station Video Online Now». Muse.mu. Arxivat de l'original el 28 d’abril 2013. [Consulta: 28 abril 2013].
* ↑ «Panic Station – Single». iTunes GB. Apple Inc.. [Consulta: 3 juny 2013].
* ↑ http://www.ebay.com/itm/Muse-4trk-PROMO-CD-Panic-Station-/400479701777?pt=UK_CDsDVDs_CDs_CDs_GL&hash=item5d3e734b11&_uhb=1#ht_902wt_1344 Arxivat 2013-12-03 a Wayback Machine.
* ↑ http://www.officialcharts.com/archive-chart/_/10/2012-10-13/
* ↑ Plantilla:BillboardURLbyName
* ↑ Plantilla:BillboardURLbyName
* ↑ http://www.billboard.com/artist/311949/muse/chart?f=1228 Arxivat 2013-05-06 a Wayback Machine.
* ↑ Plantilla:BillboardURLbyName
* ↑ «Muse – Panic Station». Muse Discography. Discogs. [Consulta: 29 juny 2013].

## Enllaços externs

* «Lloc web oficial» (en anglès).
# Cua de ventall de Nova Zelanda

El cua de ventall de Nova Zelanda (Rhipidura fuliginosa) és un ocell de la família dels ripidúrids (Rhipiduridae).

## Hàbitat i distribució

Habita els boscos de Nova Zelanda.

## Referències

* ↑ «Cua de ventall de Nova Zelanda». Cercaterm. TERMCAT, Centre de Terminologia. Rev. 10/10/2023(català)
# Cua de ventall de Manus

El cua de ventall de Manus (Rhipidura semirubra) és un ocell de la família dels dicrúrids (Dicruridae).

## Hàbitat i distribució

Habita boscos i zones més clares de les illes de l'Almirallat, a la zona septentrional de l'Arxipèlag Bismarck. Extinta a l'illa de Manus.

## Referències

* ↑ «Cua de ventall de Manus». Cercaterm. TERMCAT, Centre de Terminologia. Rev. 10/10/2023(català)
# Cuiba

Cuiba o també Cuiba-Wámonae, Kuiva, Chiricoa, Hiwi, i Maiben, és una llengua guahibana que parlen aproximadament 2.300 persones a Colòmbia i 650 més a Veneçuela. Més de la meitat dels parlants de cuiba són monolingües i a Colòmbia hi ha un percentatge d'alfabetització del 45%. A Colòmbia es parla entre els que viuen i al voltant dels rius colombians, Meta Casanare i Capanaparo. Els cuibes es troba sovint al departament de Casanare. A Veneçuela, la llengua es parla a l'estat d'Apure, una de les fronteres estatals amb Colòmbia, que es troba al costat del riu Capanaparo.

## Història dels cuiba

El terme cuiba s'utilitza generalment per descriure el grup ètnic en si, tot i que no es refereixen a si mateixos com a cuiba. La majoria dels que parlen la llengua cuiba són monolingües, motiu pel qual la llengua està veient que la pròpia població ètnica és aproximadament de 2.950 i continua disminuint. L'etnia cuiba es caracteritza per ser caçadors-recol·lectors, que viuen un estil de vida nòmada en petites bandes al llarg de la frontera entre Veneçuela i Colòmbia. Abans de 1967, els cuiba estaven distribuïts pels afluents del riu Meta: Casanare, Ariporo, Unchadia, Arauca i Capanaparo.
Les ribes del Casanare, Agua Clara, Ariporo, Unchadia, Arauca i Capanaparo es coneixen en la seva major part com a territori cuiba i no hi ha cap evidència que indiqui que els cuiba hagin ocupat un altre territori que el seu propi. Tot i que els europeus se n'han anat, hi han sobreviscut algunes paraules del castellà. Hi ha hagut molts intents d'invasió del seu territori des del 1533, però encara que els cuiba tenen una població petita la cultura s'ha mantingut en gran part inalterada.

## Dialectes

Hi ha vuit dialectes a Colòmbia i Veneçuela:
* Chiricoa
* Masiware (Masiguare)
* Chiripo (Siripu, Wapiwi)
* Yara huuraxi-Capanapara
* Mayayero
* Monchuelo-Casanare-Cuiba
* Tampiwi (Mariposas)
* Amarawa (Amorua)

## Fonologia
### Vocals

| | Anterior | Central | Posterior |
| Tancada | i i | ü / ʉ ɨ | u u |
| Mitjana | e e | | o o |
| Oberta | | a a | |

## Consonants

| | | Bilabial | Dental | Palatal | Velar | Glotal |
| Oclusives | Sordes | p p | t t | | k k | |
| Oclusives | Aspirada | ph pʰ | th tʰ | | kh kʰ | |
| Oclusives | Sonores | b b | d d | | | |
| Fricatives | Fricatives | | s s | | | h h |
| Africades | Africades | | ts t͡s | ch t͡ʃ | | |
| Semivocals | Semivocals | w w | | y j | | |

## Referències

* ↑ Kerr i Berg, 2018.
* ↑ Kerr, Isabel J. Gramática pedagógica del cuiba-wámonae. Asociación Instituto Lingüístico de Verano, 1995.

## Bibliografia

* Berg, M. L. (1978). Aspecto de la Cultura Material de Grupos Etnicos de Colombia. Retrieved May 1, 2016, from Arxivat 2016-06-03 a Wayback Machine.
* Berg, M. L., & Kerr, I. J. (1973). The Cuiva Language: Grammar. Retrieved May 2, 2016, from The Cuiva Language
* Menz, A. (n.d.). Cuiba. Retrieved May 1, 2016, from Arxivat 2015-04-21 a Wayback Machine.
* Promotora Española de Lingüística. (n.d.). Retrieved May 1, 2016, from Promotora Española de Lingüística
# Cyprinodon esconditus

Cyprinodon esconditus és una espècie de peix de la família dels ciprinodòntids i de l'ordre dels ciprinodontiformes.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* ↑ «Cyprinodon esconditus» (en anglès). FishBase. Froese, Rainer; Pauly, Daniel (editors).

## Bibliografia

* Strecker, U. 2002. Cyprinodon esconditus, a new pupfish from Laguna Chichancanab, Yucatan, Mexico (Cyprinodontidae). Cybium v. 26 (no. 4): 301-307.
# Cyprinodon fontinalis

Cyprinodon fontinalis és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* 1 2 «Cyprinodon fontinalis» (en anglès). FishBase. Froese, Rainer; Pauly, Daniel (editors).
# Cyprinodon higuey

Cyprinodon higuey és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a la República Dominicana.

## Referències

* ↑ BioLib (anglès) i (txec)
* 1 2 «Cyprinodon higuey» (en anglès). FishBase. Froese, Rainer; Pauly, Daniel (editors).
# Cristilabrum solitudum

Cristilabrum solitudum és una espècie de gastròpode eupulmonat terrestre de la família Camaenidae.

## Distribució geogràfica

És un endemisme d'Austràlia.

## Referències

* ↑ uBio (anglès)
* ↑ Solem, A., 1981. Camaenid land snails from Western and Central Australia (Mollusca: Pulmonata: Camaenidae). III. Taxa from the Ningbing Ranges and nearby areas. Records of the Western Australian Museum, Supplement 11: 321–425 (400).
* ↑ Encyclopedia of Life (anglès)
* ↑ Slack-Smith, S. (1996). "Cristilabrum solitudum." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 21 abril 2023]

## Enllaços externs

* BioLib (anglès)
* Catalogue of Life (anglès)
# Partit del Poble de Botswana

El Partit del Poble de Botswana (en Anglès: Botswana People's Party) és un partit polític progressista de Botswana, liderat per Motlatsi Molapise. A les últimes eleccions, 30 d'octubre del 2004, el partit va guanyar l'1,9% del vot popular però cap escó.
# Partit del Poble d'Armènia

El Partit del Poble d'Armènia (armeni Հայաստանի Ժողովրդական Կուսակցություն, Hayastani Zhoghovrdakan Kusaktsutyun) és partit polític socialista d'esquerra d'Armènia.
A les últimes eleccions parlamentàries armènies de 2003 el partit va obtenir l'1,1% dels vots i cap escó. El seu cap és Stepan Dermychian a les eleccions parlamentàries armènies de 1999 havia format part de la coalició Misanutiun (Unitat) amb el Partit Republicà d'Armènia. A les eleccions parlamentàries armènies de 2007 nom's va obtenir l'1,68% i cap escó
# Ouro-Nimini Tchagnirou

Ouro-Nimini Tchagnirou (Lomé, 31 de desembre de 1977) és un exfutbolista togolès de la dècada de 2000.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Stade Malien.

## Referències

* ↑ Ouro-Nimini Tchagnirou Fitxa i estadístiques a la FIFA
* ↑ Ouro-Nimini Tchagnirou a National-Football-Teams.com (anglès)
# Ourol

Ourol és un municipi de la Província de Lugo a Galícia. Pertany a la Comarca da Mariña Occidental. Població en 2003: 1.407 persones segons l'INE.

## Parròquies

* Ambosores (Santa María)
* Bravos (Santiago)
* Merille (Santa Eulalia)
* Miñotos (San Pedro)
* Ourol (Santa María)
* San Pantaleón de Cabanas (San Pantaleón)
* O Sisto (Santa María)
* Xerdiz (Santa María)
# Cal Rei (Corbera de Llobregat)

Cal Rei és una obra de Corbera de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Casa d'habitatge, amb un annex a la dreta i eixida al jardí al mateix costat. Conserva l'aspecte rústic de les velles cases de Corbera, així com l'aïllament del veïnatge proper.

## Història

No apareix data de construcció, però probablement es va fer a mitjans del segle xviii.

## Referències

* 1 2 «Cal Rei». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].
# Insurgència naxalita

La Insurgència naxalita és un conflicte armat, actualment en curs, que enfronta els grups rebels naxalites, amb el Govern de l'Índia i les seves forces de seguretat.
La insurgència va començar com una revolta camperola, a la vila de Naxalbari, l'any 1967, i actualment s'ha escampat per una gran àrea al centre i al sud-est del país, al llarg d'una zona coneguda amb el nom de Corredor Vermell.
L'any 2006, el Primer ministre Manmohan Singh va declarar que els rebels maoístes naxalites representaven el més gran desafiament per a la seguretat interna que mai havia afrontat l'Índia. L'any 2009, el primer ministre va dir que el país estava perdent la batalla contra els rebels maoístes. Els naxalites esperen ser recolzats per les poblacions rurals més pobres, especialment els intocables, els dalits i el adivasis.
Els naxalites ataquen freqüentment a la policial rural, i als operaris del govern, ja que ells diuen que duen a terme una lluita pel dret a llaurar les seves terres, per tenir una vida millor, i per tenir més llocs de treball pels treballadors agrícoles i pels pobres, i volen seguir una estratègia de revolta rural semblant a una Guerra popular de llarga durada contra el Govern central.
El membre del Govern de l'Índia, el Ministre d'afers interns G.K. Pillai, reconeix que hi ha reclamacions legítimes sobre l'accés de la població local a les terres forestals, a la producció i distribució dels beneficis de la mineria i les centrals hidroelèctriques, però diu tanmateix que l'objectiu real dels naxalites és establir un estat maoista a l'Índia.

## Bibliografia

* Sumanta Banerjee, In the Wake of Naxalbari: A History of the Naxalite Movement in India, Subarnarekha, 1980.
* Edward Duyker Tribal Guerrillas: The Santals of West Bengal and the Naxalite Movement, Oxford University Press, New Delhi, 1987, p. 201, SBN 19 561938 2.
* Sankar Ghosh, The Naxalite Movement: A Maoist Experiment,Published by Firma K.L. Mukhopadhyay, Calcutta, 1975. ISBN 0883865688.
* J. C. Johari, Naxalite Politics in India, Institute of Constitutional and Parliamentary Studies, New Delhi, 1972.
* Sohail Jawaid, The Naxalite Movement in India: Origin and Failure of the Maoist Revolutionary Strategy in West Bengal, 1967-1971, Associated Pub. House, 1979.